།དེར་ནི་
བརྫུན་དུ་མི་འགྱུར་རོ། །ཞེས་གསུང་ཞིང་། ལུང་འདི་ལྗོན་ཤིང་གི་ཚོགས་འཁོར་གྱི་སྐབས་སུ། ཁྱད་པར་གྱི་དུས་ཀྱི་ཤེས་བྱེད་དུ་དྲངས་པའི་ཕྱིར་རོ། །རྡོ་རྗེའི་གར་ནི། དཀྱིལ་འཁོར་གྱིས་བཟུང་བའི་ཚེ་བྱེད་དེ། རྒྱུད་ལས། ས་གཞི་ཡོངས་བཟུང་
༣དུས་སུ་ནི། །དམ་ཚིག་འདི་ནི་རབ་བསྐུལ་བ། །ཡེ་ཤེས་རྡོ་རྗེ་ཅན་གྱིས་བྱ། །འདི་ནི་དམ་ཚིག་རིམ་པའི་མཆོག །ཅེས་གསུང་། ལྔ་པ་གང་བཟུང་བའི་ལག་ཆ་མི་འདྲ་སྟེ། སངས་རྒྱས་ཀྱི་གར་ལ་ནི། རིགས་ལྔའི་ཕྱག་གཡས་ན་རྡོ་རྗེ་དང་། འཁོར་་
ལོ་ལ་སོགས་པ་ལྔ་དང་། གཡོན་ན་ཐོད་པ་དང་། ཁ་ཊཱཾ་ག་དང་། ཡུམ་བཞིའི་གཡས་ན་འཁོར་ལོ་སོགས་བཞི་དང་། གཡོན་པས་ཐུགས་ཀར་སྡིགས་མཛུབ་དང་། མི་གཡོ་བའི་གཡས་ན་རལ་གྲི་དང་གཡོན་ན་སྡིགས་མཛུབ་དང་བཅས་པའི་ཞགས་པ་
ཐོགས་པ་རྣམས་དགོས་ཏེ། གུར་དཀའ་འགྲེལ་ལས།ྋགླང་པོ་ཆེ་ལ་སོགས་པའི་ཐོད་པ་རྣམས་ནི་བཅོས་མའི་རྡོ་རྗེ་ལའོ། །དེ་བཞིན་དུ་རྨ་བྱ་ལ་སོགས་པའི་ཐོད་པ་རྣམས་ནི་འཁོར་ལོ་ལའོ། །དཔྱིད་ལ་སོགས་པའི་ཐོད་པ་རྣམས་ནི་རིན་པོ་ཆེ་ལའོ། །

ཨེ་ཝཾ་བཀའ་འབུམ་
དོམ་ལ་སོགས་པའི་ཐོད་པ་རྣམས་ནི་པདྨ་ལའོ། །ཀླུ་ཀར་ཀོ་ཏ་དང་ས་ལ་སོགས་པའི་ཐོད་པ་རྣམས་ནི་རལ་གྲི་ལ་སོགས་པ་ལའོ། །དེ་བཞིན་དུ་གཡོན་པའི་ཕྱག་མཚན་རྣམས་ནི་ཁ་ཊཱཾ་ག་དང་ཐོད་པ་ལ་བསྡུའོ། །ཞེས་དང་། སྤྱན་མ་མདོག་དཀར་མོ་
བཅོས་མའི་འཁོར་ལོ་འཛིན་པས། ཞེས་དང༌། མཱ་མ་ཀཱི་མདོག་སྔོན་མོ་བཅོས་མའི་རྡོ་རྗེ་ཐོགས་ནས། ཞེས་དང་། གོས་དཀར་མོ་མདོག་དམར་པོ་བཅོས་མའི་པདྨ་འཛིན་པ། ཞྀས་དང་། སྒྲོལ་མ་ལྗང་གུ་ཨུཏྤལ་བསྣམས་པ་འབར་བའི་ལྟ་བས་
གདུལ་བྱ་རྣམས་འགུགས་པར་མཛད་དོ། །དེ་དག་ཀྱང་སྔ་མ་ལྟར་བཅོས་མའི་སྐྲ་ཁམ་སེར་དང་། བཅོས་མའི་ཞལ་དང་། བཅོས་མའི་ན་བཟའ་ཅན། བཅོས་མའི་པདྨ་དང་ཉི་མ་ལ་གཡོན་བརྐྱང་པས་བཞུགས་ཤིང་ཁ་དོག་ཚོན་གྱིས་བསྒྱུར་བ། གཡོན་
པ་སྙིང་གར་སྡིགས་མཛུབ་བྱེད་པའོ། །དེ་བཞིན་དུ་ཁྲོ་བོ་མི་གཡོ་བ་རལ་གྲི་དང་སྡིགས་མཛུབ་དང་ཞགས་པ་ཐོགས་པ། ཞེས་སོགས་རྒྱ་ཆེར་བཤད། རྡོ་རྗེའི་གར་ལ་ནི་རྡོར་དྲིལ་གྱིས་ཆོག་སྟེ། རིན་ཆེན་འབར་བར། དཔའ་བོ་རྡོ་རྗེ་དྲྀལ་འཛིན་ལ། །
སློབ་མའམ་འཁོར་སྤྲུལ་གསོལ་བ་བཏབ། །དེ་བཞིན་གཤེགས་པ་ཀུན་ཞི་བ། །ཞེས་སོགས་གསུངས། དྲུག་པ་གང་གིས་མཛེས་བྱེད་ཀྱི་རྒྱན་མི་འདྲ་སྟེ། སངས་རྒྱས་ཀྱི་གར་ལ་ནི། གསེར་དང་། ཤེལ་ཕྲེང་དང་། འདག་ཕྲེང་དང་། ཤེལ་རྒྱན་
སོགས་གང་གིའང་རུང་སྟེ། རུས་རྒྱན་ཁོ་ན་དགོས་པའི་ངེས་པ་ནི་མེད་དེ། རྒྱུད་ལས། ཁམ་འདུལ་དེ་བཞིན་རྩ་བའམ། །འདག་པ་ཡི་ཡང་རྒྱན་རྣམས་ཀྱི། །སངས་རྒྱས་རྣམས་ཀྱི་གར་མཁན་གར། །ཞེས་གསུངས་ལ། དེའི་དོན། ཁམ་ནི་རུས་
592

སོ་དགུ་
།པའོ། །ཞེས་མན་ངག་སྙེ་མར་བཤད་ཀྱང་། བླ་མ་གོང་མ་རྣམས་དཀར་གོང་རུལ་པ་སྟེ་ཤེལ་དུ་བཞེད་དེ། འགྱུར་ཁ་ཅིག་ལས་ནོར་བུ་དང་རྡོ་དཀར་དུ་བསྒྱུར་བ་དང་ཆ་མཐུན་ནོ། །རྩ་བ་ནི་ཤིང་ངོ་། །ཕྱི་འགྱུར་
ལས༑ ཁམ་དང་གསེར་དང་ཤིང་རྩ་དང་། ཞེས་འབྱུང་། རྡོ་རྗེའི་གར་ལ་ནི། རུས་རྒྱན་ངེས་པར་དགོས་ཏེ། ནས་གླིང་མའི་དབང་ཆོག་ཏུ། དེ་ནས་བླ་མ་ཡན་ལག་དྲུག་དང་ལྡན་པ། རྒྱན་སྤྱི་གཙུག་གི་རྒྱ་གྲམ་དང་། མགུལ་རྒྱན་དང་། རྣ་རྒྱན་
དང་༑ སྐེ་རགས་དང་། ཕྱག་གདུབ་དང་ལྡན་པས་རྡོ་རྗེ་དྲིལ་བུ་ཐོགས་ལ། གོང་དུ་སྨོས་པའི་དབུས་སུ་འདུག་ལ། ཞེས་སྟངས་སྟབས་ཀྱི་སྐབས་ནས་གསུངས་སོ། །བདུན་པ་ཇི་ལྟར་བྱ་བའི་ཆོ་ག་མི་འདྲ་སྟེ། སངས་རྒྱས་ཀྱི་གར་ལ་ནི། དེ་བཞིན་
གཤེགས་པ་ཀུན་ཞི་བ་སོགས་དང་། བགེགས་ལ་བཀའ་བསྒོ་བ་དང་། བགེགས་བསྐྲད་པ་ལ་སོགས་མི་དགོས་ཏེ། གུར་རྒྱན་ལས། དེའི་མངོན་པར་རྟོགས་པ་ནི་འདི་ཡིན་ཏེ། ས་ཕྱོགས་དབེན་པར་གྲུ་བཞིའམ། ཟླུམ་པོའི་ཁྱོན་ཇི་ལྟར་འཚམ་པའི་
ཁང་པ་བྱ། དེའི་ནང་དུ། ཆོས་འབྱུང་གི་རྣམ་པ་གྲུ་གསུམ་པའི་ཁང་པ་བྱ། དེའི་ནང་གཞལ་ཡས་ཁང་གྲུ་བཞི་པ་མཛེས་པའི་ཁང་པ་བྱ་སྟེ། ཁང་པ་སུམ་རིམ་དུ་བྱའོ། །དེ་ལ་ནང་གི་ནང་དུ་སློབ་དཔོན་དང་བཅས་པའི་ལྷ་དགུ་ནི་ཡོལ་བའི་ནང་དུ་སྡོད་
ལ༑ མི་གཡོ་བ་ནི་ཡོལ་བའི་ཕྱིར་སྡོད་ཅིང་གཞན་རྣམས་ནི་དབྱུག་སྔོན་ཅན་ནམ་མི་གཡོ་བ་ལ་གསོལ་བ་བཏབ་ནས་བརྡ་དང་བརྡའི་ལན་བྱས་ནས་ནང་དུ་ཞུགས་ཏེ། ཕྱག་དང་མཎྜལ་ཕུལ་ནས་རང་རང་གི་སྟན་ལ་ཇི་ལྟར་མཛེས་པའི་གྲལ་བྱའོ། །བར་དུ་ནི་
593

ཨེ་ཝཾ་བཀའ་འབུམ་
གཡོས་བྱེད་པ་རྣམས་བཞག་གོ །ཕྱི་རོལ་དུ་ནི་གླུ་གར་བྱེད་པ་རྣམས་གཞག་པར་བྱའོ། །ནང་གི་ཡོལ་བའི་ཕྱི་རོལ་དུ་གཏོར་མ་དང་། མཆོད་པ་རྒྱ་ཆེ་ཞིང་མཛེས་པར་བཤམ་མོ། །དེ་ནས་ལས་ཀྱི་རྡོ་རྗེ་སློབ་མས་མཎྜལ་དང་མེ་ཏོག་ཕྲེང་བ་སྔོན་དུ་འགྲོ་
བས་ལྷའི་རྣལ་འབྱོར་ལ་གནས་པར་གསོལ་བ་གདབ། ཡི་གེ་བརྒྱ་པས་རྒྱུད་སྦྱངས་པ་ཡན་ཆད་སྦྱོར་བའི་ཆོས་དྲུག་བྱས་པའི་རྗེས་ལ། རྡོ་རྗེ་སློབ་དཔོན་ལངས་ཏེ་མེ་ཏོག་སྙིམ་པ་ལག་ན་འཛིན་པས། སེམས་ཅན་ཇི་སྙེད་པ་རྣམས་སེམས་ཅན་དུ་བསྡུ་བས་
བསྡུས་པ་ཞེས་བྱ་བ་ནས་བརྩམས་ཏེ། བདག་གིས་ཕྱག་རྒྱ་ཆེན་པོའི་གོ་འཕང་ལ་དགོད་པར་བྱའོ། །ཞེས་བྱ་བའི་བར་བརྗོད་ལ། མེ་ཏོག་ནམ་མཁའ་ལ་གཏོར་ཏེ། སྟན་ལ་བསྡད་ལ། དཀྱིལ་འཁོར་པ་དང་བཅས་པ་ཐམས་ཅད་ཀྱིས་རང་རང་གི་མངོན་
པར་རྟོགས་པ་རྫོགས་པར་བསྒོམས་ཏེ། དཀྱིལ་འཁོར་གྱི་འཁོར་ལོ་མཆོད་པ་རྒྱས་པས་མཆོད། སྙིང་གར་ཡེ་ཤེས་ཀྱི་ལྷ་བདུད་རྩི་མྱང་པས་ཚིམ་པར་བྱ། འབྱུང་པོའི་ཚོགས་གཏོར་མས་ཚིམ་པར་བྱ། དམ་ཚིག་དང་ལྡན་པའི་དཔའ་བོ་དང་རྣལ་འབྱོར་
མ་ཚོགས་ཀྱིས་ཁ་ཟས་ཀྱིས་ཚིམ་པར་བྱ། དེ་ནས་གླུ་དང་གར་གྱིས་ལྷ་ཚིམ་པའི་སྔོན་ལ་སེམས་ཅན་གྱི་དོན་ལ་སངས་རྒྱས་ཀྱི་ཐུགས་རྗེ་བསྐུལ་བའི་ཕྱིར་མི་གཡོ་བའི་བསྙེན་པ་སོང་བའི་རྣལ་འབྱོར་པ་ཞིག་མི་གཡོ་བའི་ང་རྒྱལ་དང་ཆ་ལུགས་སུ་ཞུགས་པ་
དེ་བཞིན་གཤེགས་པ་སོ་སོ་དང་ལྷ་མོ་སོ་སོ་ལ་ཁ་ལ་སྨོད་ཅིང་དོན་ལ་བསྟོད་པའི་ཚིག་རྣམས་བརྗོད། དེ་ནས་ཐུན་མོང་དུ་དེ་བཞིན་གཤེགས་པའི་ཐུགས་རྗེ་བསྐུལ་བའི་ཕྱིར་ཁ་ལ་སྨོད་ཅིང་དོན་ལ་བསྟོད་པའི་ཚིག་རྣམས་བརྗོད། དེ་ནས་ལེའུ་བཅུ་བཞི་པ་
594

བཞི་བཅུ་ཐམ༣
আ
།ནས་འབྱུང་བའི་ཡབ་ཡུམ་སོ་སོའི་བྱང་ཆུབ་ཀྱི་སེམས་ཀྱི་ཆེད་དུ་བརྗོད་པ་རྣམས་གླུར་བླང་། དེ་ནས་སྤྱིའི་དྲུག་གི་རྗེས་སུ་སྐྱེས་པ་ལ་སོགས་པའི་གླུ་དང་འདུག་སྟངས་དང་རྐང་སྟབས་དང་ལག་སྟབས་དང་བཞིན་གྱི་འགྱུར་
ཚུལ་དང་རོལ་མོའི་རྣམ་གྲངས་དུ་མ་བྱས་ཏེ་གླུ་དང་གར་གྱིས་ཚིམ་པར་བྱའོ། །དེ་ནས་ཚིམ་པ་དྲུག་པའང་སྤྱད་ལ། ཚོགས་ཀྱིས་འཁོར་ལོའི་མཇུག་གི་བྱ་བ་རྣམས་ཀྱང་རྫོགས་པར་བྱའོ། །དེ་ནས་ཡོན་བདག་གིས་ཡོན་ཕུལ་ཏེ་སྨོན་ལམ་རྣམ་པར་དག་པ་
བཏབ་པས་ལས་ཀྱི་རྗེས་བསྡུའོ། །ཞེས་གསུངས། རྡོ་རྗེའི་གར་ལ་ནི། མི་གཡོ་བའི་དྲིས་ལན་དང་། བྱང་ཆུབ་ཀྱི་སེམས་གླུ་བླང་བ་སོགས་མི་དགོས་ཏེ། གུར་རྒྱན་ལས། ས་ཆོག་གི་སྐབས་སུ། ས་བརྟག་པ་དང་། བསླང་བ་དང་། སྦྱངས་པ་
སྔོན་དུ་སོང་བས། དཀྱིལ་འཁོར་གྱི་དབུས་སུ། རྡོ་རྗེ་སློབ་དཔོན་བསྡད་ལ་དཀྱིལ་འཁོར་གྱི་འཁོར་ལོ་རྫོགས་པར་བསྒོམས་ལ། མངོན་པར་རྟོགས་པ་ཚར་བའི་སེ་གོལ་གྱི་བརྡ་བྱས་པ་དང་རྣམ་པར་སྣང་མཛད་ལ་སོགས་པའི་ང་རྒྱལ་འཛིན་པའི་སྒྲུབ་པ་པོ་ སྒྲུབ་པ་པོ་
བཞིས་ཕྱོགས་བཞི་ནས་མགྲིན་གཅིག་ཏུའམ། ཡང་ན་གཅིག་གིས་ཕྱོགས་བཞིར་ཕྱིན་ལ། དེ་བཞིན་གཤེགས་པ་ཀུན་ཞི་བ་ཞེས་བྱ་བ་ལ་སོགས་པས་གསོལ་བ་བཏབ་པས་བདག་གིས་བསྒོམས་པའི་དཀྱིལ་འཁོར་གྱི་འཁོར་ལོ་ནམ་མཁའ་ལ་བཏེག་
ལ༑ བདག་ཕྱག་གཉིས་པའི་ང་རྒྱལ་གྱིས་མིག་གཉིས་མ་དང་ཊ་ལས་ཉི་མ་དང་ཟླ་བར་བྱིན་གྱིས་བརླབས་ལ་ཕྱོགས་ཀུན་ཏུ་བལྟས་པས། བགེགས་བསྲེག་པ་དང་གསོ་བར་བྱས་ནས་དབང་ལྡན་དུ་ཕྱིན་ཏེ། །ང་ནི་དཔལ་ལྡན་སྙིང་རྗེའི་བདག །ཅེས་བྱ་བ་
595

ཨེ་ཝཾ་བཀའ་འབུམ་
ལ་སོགས་པས་བགེགས་ལ་བཀའ་བསྒོ་ལ། ལེའུ་བཅུ་བཞི་པ་ནས་འབྱུང་བའི་ཚུལ་གྱིས་འདུག་སྟངས་དང་། རྐང་སྟབས་དང་། ལག་སྟབས་དང་། གླུའི་འགྱུར་ཚུལ་ལ་སོགས་པའི་སངས་རྒྱས་ཀྱིས་ས་བཟུང་བས་སའི་ཕྱོགས་བདག་གིར་བྱས་ཏེ་ས་
བསྲུང་བར་བྱའོ། །ཞེས་བྱ་བའི་དོན་ཏོ། །ཞེས་གསུངས། དེས་ན་གར་འདི་གཉིས་གཅིག་ཏུ་བྱེད་པ་ནི། ཀྱེ་རྡོར། འདུས་པ། བདེ་མཆོག་སོགས་སོ་སོའི་དཀྱིལ་ཆོག་དང་། རྡོ་རྗེ་ཕྲེང་བ་དང་། བྱ་བ་བསྡུས་པ་ལ་སོགས་པ་སྤྱིའི་དཀྱིལ་ཆོག་རྒྱ་བོད་
ཀྱི་མཁས་པ་རྣམས་ལ་ཚད་མར་གྲགས་པའི་གཞུང་ཆེན་པོ་རྣམས་ལས་བཤད་པ་མེད་དོ། །བརྒྱད་པ་དེ་ལྟར་བྱས་པའི་དགོས་པ་མི་འདྲ་སྟེ། སངས་རྒྱས་ཀྱི་གར་ནི་གཞན་རྗེས་སུ་བཟུང་བ་དང་། གཞན་གྱི་གནོད་པ་བཟློག་པ་དང༌། སྤྲོས་བཅས་ཀྱི་སྤྱོད་
པའི་ཚོགས་ཀྱི་འཁོར་ལོའི་ཚུལ་དེས། བདག་ཉིད་ཀྱི་བསྐྱེད་རིམ་བརྟན་པའི་དགོས་པ་ཡོད་དེ། གུར་རྒྱན་ལས། གླུ་གར་ལ་ཞེན་པའི་སེམས་ཅན་རྗེས་སུ་བཟུང་བ་དང་། འཆི་ལྟས་ལ་སོགས་པའི་སྡུག་བསྔལ་ཐམས་ཅད་ཉེ་བར་ཞི་བར་བྱ་བ་
དང་༑ རབ་གནས་ལ་སོགས་པ་བཀྲ་ཤིས་པར་བྱ་བ་བསྒྲུབ་པ་དང་། བདག་ཉིད་ཀྱི་བསྐྱེད་པའི་རིམ་པའི་དམིགས་པ་བརྟན་པར་བྱ་བའི་ཕྱིར་སངས་རྒྱས་ཀྱི་གར་བྱའོ། །ཞེས་གསུངས། རྡོ་རྗེའི་གར་ནི། ས་བཟུང་བའི་ཚེ། བགེགས་རྣམས་ཚར་གཅད་
པའི་དགོས་པ་ཡོད་དེ། སམྦུ་ཊའི་རྒྱུད་ཕྱི་མ་ལས། དཀྱིལ་འཁོར་ལ་སོགས་པའི་སྒྲུབ་པ་དང་རབ་ཏུ་ལྡན་པ་ལྷའི་བུའི་བདུད་ལ་སོགས་པ་ཁ་ཅིག་འབྱུང་བ་ཚར་བཅད་པའི་ཕྱིར། མཚོན་བྱ་ཀུན་གྱི་ཕྱག་རྒྱ་ཆེ། །ཞེས་སོགས་སྡིགས་བྱེད་ཀྱི་གར་རྣམས་
596

།གསུངས་ཤིང་། གུར་རྒྱན་ལས་ཀྱང་། དཀྱིལ་འཁོར་གྱིས་ཡོངས་སུ་བཟུང་བའི་སྐབས་སུ། རྐང་སྟབས་དང་ལག་སྟབས་ལ་སོགས་པའི་བཀོད་པ་ནི། བགེགས་བསྐྲད་ལས་ཡོངས་སུ་བཟུང་སྟེ་བྱིན་གྱིས་བརླབ་པའི་
དགོས་པ་ཡིན་ནོ། །ཞེས་གསུངས། མདོར་ན་སངས་རྒྱས་ཀྱི་གར་ནི། བདག་ཉིད་ཀྱི་བསྐྱེད་རིམ་བརྟན་པར་བྱ་བའི་ཕྱིར་སྤྲོས་བཅས་ཀྱི་སྤྱོད་པས་ཚོགས་ཀྱི་འཁོར་ལོ་བྱ་བ་ཡིན་གྱི། ས་ཆོག་གི་སྐབས་སུ་བྱ་བ་མ་ཡིན་ཏེ། ལྗོན་ཤིང་གི་ཚོགས་འཁོར་
གྱི་སྐབས་སུ་དགོས་པས་བྱེད་ན། ལྷ་གྲངས་དང་མཐུན་པའི་འབག་བྱ་སྟེ། ཚར་བཅད་པ་ལ་སོགས་པའི་དུས་སུ་བྱས་ན་སངས་རྒྱས་ཀྱི་གར་རོ། །ཞེས་དང་། མཁྱེན་རབ་དབང་ཕྱུག་གི་ཞལ་སྔ་ནས་ཀྱི་ཚོགས་འཁོར་དུ་འཇིག་རྟེན་གྱི་གནོད་པ་ཐམས་
༈ཅད་ཞི་བའི་ཕྱིར། སངས་རྒྱས་ཀྱི་ཐུགས་རྗེ་བསྐུལ་བའི་དོན་དུ་དཀྱིལ་འཁོར་གྱི་ལྷ་ཐམས་ཅད་གར་མཁན་གྱི་ཚུལ་དུ་བཞུགས་པ་ལ་གླུ་དང་གར་གྱི་སྦྱོར་བས། ཁྲོ་བོའི་རྒྱལ་པོ་བཞད་གད་མཁན་གྱི་སངས་རྒྱས་ཀྱི་ཐུགས་གནད་དུ་བསྐུལ་ཏེ། སེམས་ཅན་ ི
གྱི་སྡུག་བསྔལ་ཞི་བར་མཛད་པ་ནི་སངས་རྒྱས་ཀྱི་གར་ཞེས་གསུངས་ལ། དེ་བཞིན་དུ། ཆོས་ཀྱི་རྒྱལ་པོའི་མངོན་པར་རྟོགས་པ་ལྗོན་ཤིང་དང་། རྗེ་བཙུན་ཆེན་པོའི་ཞལ་སྔ་ནས་ཀྱི་ལོ་ཧི་པའི་སྒྲུབ་ཐབས་དང་། སྤྱོད་བསྡུས་སྒྲོན་མ་དང་། སངས་རྒྱས་
མཉམ་སྦྱོར་རྩ་འགྲེལ་སོགས་ལས་ཀྱང་གསུངས་པས་དེ་དག་ཏུ་བལྟ་བར་བྱའོ། །དེས་ན། དིང་སང་གི་གུར་འདི་ནི། གཟི་བརྗིད་རྡོ་རྗེ་དང་། བསོད་ནམས་དཔལ་ལ་སོགས་པ་ཆོས་རྗེ་བླ་མའི་དྲུང་སྐོར་སྣང་ཤས་ཆེ་ལ་ཆོས་རྒྱུས་ཆུང་བ་རྣམས་ཀྱི་ཤན་

ཨེ་ཝཾ་བཀའ་འབུམ་
མ་ཕྱེད་པ་ཡིན་གྱི། ཆོས་རྗེའི་བཞེད་པ་མ་ཡིན་ཏེ། ཉིད་ཀྱི་ཞལ་སྔ་ནས་ཀྱི་གར་གྱི་བསྟན་བཅོས་སུ་དེ་ལྟར་མ་བཤད་པའི་ཕྱིར་དང་། གར་བྱེད་མཁན་གྱི་གང་ཟག་དང་། དུས་དང་ལུང་ཁུངས་སྨོས་པ་རྣམས་སཾ་སྐྲྀ་ཏའི་སྐད་དུ་ཡོད་པ་ལ་གར་བྱས་པ་ལ་
སོགས་པའི་ནོར་བ་འདི་རྣམས་ཆོས་རྗེས་མི་དགོངས་པ་མི་སྲིད་པའི་ཕྱིར་རོ། །འདིར་སྨྲ་བར་བྱ་བ་མང་དུ་ཡོད་མོད། བློ་ཆུང་ཕྱོགས་ཞེན་ཅན་རྣམས་འཚིག་པར་གདོན་མི་ཟ་བའི་ཕྱིར་རེ་ཞིག་ངག་འཕྲོ་བཅད་དོ། །དེ་ལྟར་བདག་གིས་ལུང་རིགས་རྒྱལ་
མཚན་རྩེར། །རང་ལུགས་ཡིད་བཞིན་ནོར་བུ་ལེགས་བཞག་ནས། །རྣམ་དག་ལེགས་པར་བཤད་པའི་འོད་ཟེར་གྱིས། །གཞན་ལུགས་མཆིང་བུའི་གཟི་འོད་ཉམས་པར་བྱས། །དེ་ཡི་དགེ་བ་ཉིན་མོར་བྱེད་པ་དེས། །བློ་གསལ་ནོར་བུའི་མེ་ཤེལ་ལ་རེག་
པས༑ །རྣམ་དཔྱོད་ཡེ་ཤེས་ཆེན་པོའི་མེ་འབར་ནས། །གར་ངན་མུན་པའི་ཚང་ཚིང་བསྲེག་པར་ཤོག །སྡང་ཞེན་རྟོག་པའི་སྤྲིན་གྱིས་མ་བསྒྲིབས་ཤིང་། །ཚིག་རྩུབ་འབྲུག་སྒྲའི་ང་རོ་མི་སྒྲོགས་པར། །རྣམ་དག་རྒྱུད་འགྲེལ་དཔང་དུ་འཛིན་བྱེད་ན། །
རྩོད་པར་བགྱིའོ་རྩོད་པའི་སྐབས་ཕྱེ་ཤིག །ཅེས་པ་འདི་ནི་རྗེ་ས་སྐྱ་པའི་ཐུགས་སྲས་བྱང་ཆུབ་སེམས་དཔའ་ཨ་སེང་གི་དབོན་རྒྱུད། སྡོམ་བརྩོན་སྡེ་སྣོད་འཛིན་པ་སློབ་དཔོན་དབོན་པོ་ཀུན་དགའ་རྒྱལ་མཚན་གྱིས་བསྐུལ་བའི་ངོར། བདག་དང་གཞན་གྱི་
གྲུབ་པའི་མཐའ་རྒྱ་མཚོའི་ཕ་རོལ་དུ་སོན་ཞིང་། སྡེ་སྣོད་གསུམ་དང་རྒྱུད་སྡེ་བཞི་ལ་སོགས་པ་བདེ་བར་གཤེགས་པའི་གསུང་རབ་དགོངས་འགྲེལ་དང་བཅས་པ་མཐའ་ཡས་པ་ལ་དབང་འབྱོར་པའི་པཎྜི་ཏ་ཆེན་པོ། ཐམས་ཅད་མཁྱེན་པ་ཡེ་ཤེས་རྒྱལ་
598

ཞེ་གཉིས་
আ
།མཚན་དཔལ་བཟང་པོའི་ཞབས་རྡུལ་རྙོག་པ་མེད་པ་ཡན་ལག་མཆོག་གིས་གུས་པར་བླངས་པས་སྡོམ་པ་གསུམ་ཕྱིན་ཅི་མ་ལོག་པར་ཐོབ་ཅིང་ཆོས་དང་ཟང་ཟིང་གི་བཀའ་དྲིན་གྱིས་ཉེ་བར་བསྐྱངས་པ་ཤཱཀྱའི་དགེ་སློང་ཀུན་
དགའ་བཟང་པོས། དཔལ་ས་སྐྱའི་ཆོས་གྲྭ་ཆེན་པོར་སྦྱར་བའོ། ༈ །གལ་ཏེ་རྩོད་པའི་གོ་སྐབས་མི་འབྱེད་ཅིང་། །དངོས་སུ་སྨྲ་བའི་སྐལ་བས་དབེན་གྱུར་ཀྱང་། །རྣམ་དག་ལུང་དང་རིགས་པའི་ཅི་ཡོད་ཀུན། །ཡི་གེར་བྲིས་ལ་འདི་ཡི་ལན་
ཐོབ་ཅིག །ལུང་དང་རིགས་པའི་སྒྲུབ་བྱེད་མེད་གྱུར་ཀྱང་། །ད་དུང་འདི་ལ་མངོན་ཞེན་མི་འདོར་ན། །བླུན་པོ་རང་གིས་དེ་ཉིད་སྟོན་པར་ཟད། །ཁྱི་ཕག་མི་གཙང་ཟ་བ་སུ་ཡིས་ཁེགས། །ཞེས་ཀྱང་སྨྲའོ།། ༎